Ego B., Montis acuti et Sancti Ferreoli domina, notum facio presentibus et futuris me tenere bona fide usus et consuetudines ville que dicitur Villers Sancti Benedicti, prout continetur in litteris domini Iterii de Tociaco, quondam viri mei, sicut melius potest intelligi ad utilitatem dicte ville. Hoc autem, sacramento interposito, milites mei dominus Humbaldus de la Quodre et dominus Nargotus Rafars, in animam meam juraverunt, et ut firmius habeatur sigillum meum presentibus apposui in testimonium veritatis. Actum anno gratie millesimo ducentesimo decimo nono.